รถบัสชนท้ายรถตู้ส่งคนงานในอมตะซิตี้ บาดเจ็บ 4 คนขับหนีหาย
วุ่นแต่เช้า รถบัสรับส่งคนงานในอมตะนคร ชลบุรี พุ่งชนท้ายรถตู้ขณะรอเข้าประตูโรงงานพลิกคว่ำ มีผู้บาดเจ็บ 4 คน คนขับตีนผีอาศัยช่วงชุลมุนหนีหายเวลา 08.00 น. วันที่ 2 ก.ค. ร.ต.ท. กิตติกูล ทองโคกกรวด รองสารวัตร (สอบสวน) สภ.พานทอง ได้รับแจ้งมีอุบัติเหตุรถบัสรับพนักงานชนกับรถตู้รับพนักงานหน้า บ.อมตะบีกริม เพาเวอร์ 3 จำกัด หมู่ 7 ตำบล บ้านเก่า อำเภอพานทอง จังหวัดชลบุรี จึงรีบรุดไปตรวจสอบพร้อมกู้ภัยสว่างอุทยานธรรมสถาน อ.พานทองที่เกิดเหตุพบรถตู้โตโยต้าคอมมิวเตอร์ สีบรอนซ์เทา ทะเบียนป้ายแดง ศ 4478 กทม.พลิกคว่ำอยู่กลางถนนด้านท้ายมีรอยถูกชนพังยับ ใกล้กันพบรถบัสรับส่งพนักงานสีม่วงลายแดง ทะเบียน 31-2698 กทม. มีผู้ที่มากับรถตู้ได้รับบาดเจ็บรวม 4 ราย เจ้าหน้าที่กู้ภัยรีบปฐมพยาบาลบาดแผลเบื้องต้น นำส่งโรงพยาบาลวิภาราม อมตะซิตี้ ทราบชื่อ 1. นายสมโภชน์ ทองคำ อายุ 32 ปี คนขับรถตู้ 2. นายพีระวัฒน์ สุขคำ อายุ 38 ปี พนักงานอมตะบีกริมบาดเจ็บเล็กน้อย 3. นายไพรัช แสงสีดา อายุ 45 ปี พนักงานอมตะบีกรีมเจ็บเล็กน้อย และ 4. น.ส.ลัดดา กลิ่นชาวนา อายุ 33 ปี พนักงานอมตะบีกริม บาดเจ็บเล็กน้อยสอบถาม นายวัชรพล คำเพ็ง รปภ.ผู้โบกรถและเห็นเหตุการณ์ ให้การว่าในช่วงเช้าตนยืนโบกรถที่จะเข้าบริษัท แต่จู่ๆ รถบัสวิ่งมาด้วยความเร็วพุ่งชนท้ายรถตู้เข้าอย่างจังทำให้รถตู้ได้พลิกตะแคงมีผู้บาดเจ็บดังกล่าว ส่วนคนขับรถบัสได้อาศัยช่วงชุลมุนหลบหนีไป ซึ่งเจ้าหน้าที่ตำรวจจะได้ติดตามตัวมาสอบสวนเพื่อดำเนินการตามกฎหมายต่อไป.
วุ่นแต่เช้า รถบัสรับส่งคนงานในอมตะนคร ชลบุรี พุ่งชนท้ายรถตู้ขณะรอเข้าประตูโรงงานพลิกคว่ำ มีผู้บาดเจ็บ 4 คน คนขับตีนผีอาศัยช่วงชุลมุนหนีหาย 
ชนรถตู้,รถบัสชนรถตู้,รถชนกัน,รถชนในอมตะนคร,รถชน ชลบุรี,ข่าวทั่วไป